CELEX: 62011CN0086
Language: et
Date: 2011-02-24 00:00:00
Title: Kohtuasi C-86/11: 24. veebruaril 2011 esitatud hagi — Euroopa Komisjon versus Suurbritannia ja Põhja-Iiri Ühendkuningriik

14.5.2011   
            
            
               ET
            
            
               Euroopa Liidu Teataja
            
            
               C 145/11
            
         24. veebruaril 2011 esitatud hagi — Euroopa Komisjon versus Suurbritannia ja Põhja-Iiri Ühendkuningriik
   (Kohtuasi C-86/11)
   2011/C 145/15
   Kohtumenetluse keel: inglise
   
      Pooled
   
   
      Hageja: Euroopa Komisjon (esindaja: R. Lyal)
   
      Kostja: Suurbritannia ja Põhja-Iiri Ühendkuningriik
   
      Hageja nõuded
   
   
               —
            
            
               tuvastada, et kuna Ühendkuningriik võimaldas mittemaksukohustuslastel kuuluda käibemaksukontserni liikmete hulka (üks käibemaksukohustuslane), siis on Ühendkuningriik rikkunud nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi, artiklitest 9 ja 11 tulenevaid kohustusi;
            
         
               —
            
            
               mõista kohtukulud välja Suurbritannia ja Põhja-Iiri Ühendkuningriigilt.
            
         
      Väited ja peamised argumendid
   
   Praktilistel kaalutlustel ja selleks, et võidelda võimalike kuritarvitamistega, lubab käibemaksudirektiiv liikmesriikidel käsitleda kahte või enamat maksukohustuslast koos ühe maksukohustuslasena. Väidetavalt ei luba direktiiv neil niisugusesse kontserni lisada mittemaksukohustuslasi, laiendades nii maksukohustuslaste õigusi ja kohustusi mittemaksukohustuslastele. Ühendkuningriigi õigusnormid, mis võimaldavad käibemaksukontserni kuuluda mittemaksukohustuslastel, on seega direktiiviga vastuolus.
   
      (1)  ELT L 347, lk 1.